text: Kræver imam-uddannelse
  27 august 2013 kl. 13.32
  Danmark skal have sin egen imam-uddannelse. Det foreslår en lokal folketingskandidat.
  Det er Socialdemokraten Christian Rabjerg Madsen, som vil have integrationsministeren til at handle.
  I forlængelse af debatten om og med den tidligere imam Ahmed Akkari på biblioteket i Kolding, så mener Rabjerg Madsen, at Annette Vilhelmsen skal træde i karakter for at forhindre, at flere unge muslimer ender i islamisternes klør.
  Og det kan en dansk imam-uddannelse være løsningen på, siger socialdemokraten. Der er nemlig brug for stærke stemmer, som kan forene danske værdier med islam, mener Rabjerg Madsen.
  